URDHËR
Nr. 349, datë 23.8.2017

PËR DELEGIMIN E KOMPETENCAVE

Në mbështetje të nenit 102, pika 4 të Kushtetutës së Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të
ligjit nr. 9000, datë 30.12.2003, “Për organizimin dhe funksionimin e Këshillit të Ministrave”, dhe të nenit
11 të ligjit nr. 90/2012, “Për organizimin dhe funksionimin e administratës shtetërore”,

URDHËROJ:

1. Delegimin e kompetencave të titullarit të Ministrisë së Shëndetësisë, zëvendësministrit të Ministrisë së  Shëndetësisë, znj.  Mira  Rakacolli, për  drejtimin  administrativ të  institucionit, me  përjashtim  të
kompetencave që ligji ia njeh shprehimisht ministrit të Shëndetësisë dhe që kërkojnë nxjerrjen e urdhrave apo udhëzimeve përkatëse.
2. Zëvendësministri ndalohet të nëndelegojë te një organ i tretë kompetencat e përfituara përmes këtij akti delegimi.
3. Kompetencat e titullarit të Ministrisë së Shëndetësisë, sipas pikës 1 të këtij urdhri, do të ushtrohen nga data 23.8.2017 dhe deri në shfuqizimin e këtij urdhri. Zëvendësministri për ushtrimin
e kompetencave sipas këtij urdhri informon periodikisht ministrin e Shëndetësisë.
4. Ngarkohet Sektori i Shërbimeve Mbështetëse për njoftimin e këtij urdhri, nëpunësve të aparatit
të Ministrisë së Shëndetësisë dhe të gjithë titullarëve të institucioneve të varësisë.
5. Për zbatimin e këtij urdhri ngarkohet zëvendësministri i Ministrisë së Shëndetësisë, znj. Mira
Rakacolli dhe Sektori i Shërbimeve Mbështetëse.
Ky urdhër hyn në fuqi menjëherë dhe botohet në Fletoren Zyrtare.

